EL Επίσημη Εφημερίδα της Ευρωπαϊκής Ένωσης C 73/43

Ανακοίνωση του Υπουργείου Οικονομίας της Δημοκρατίας της Λεττονίας σχετικά με πρόσκληση υποβολής προσφορών για την αναζήτηση, εξερεύνηση και παραγωγή υδρογονανθράκων εντός της αποκλειστικής οικονομικής ζώνης της Δημοκρατίας της Λεττονίας

(2009/C 73/06)

Δυνάμει του νόμου για το υπέδαφος, του κανονισμού του υπουργικού συμβουλίου αριθ. 597 της 4ης Σεπτεμβρίου 2007 σχετικά με την έρευνα, αναζήτηση και εξόρυξη και σχετικά με τις ρυθμίσεις για την καταβολή των τελών, του διατάγματος αριθ. 594 του υπουργικού συμβουλίου της 21ης Σεπτεμβρίου 2007 για τον καθορισμό των περιοχών αναζήτησης υδρογονανθράκων με άδεια εκμετάλλευσης στην αποκλειστική οικονομική ζώνη της Δημοκρατίας της Λεττονίας, το Υπουργείο Οικονομίας της Δημοκρατίας της Λεττονίας ανακοινώνει πρόσκληση υποβολής προσφορών για την αναζήτηση, εξερεύνηση και παραγωγή υδρογονανθράκων εντός της αποκλειστικής οικονομικής ζώνης της Δημοκρατίας της Λεττονίας που περικλείονται από τις εξής ελλειψοειδείς (γεωγραφικές) συντεταγμένες στο σύστημα WGS 84:

Σημεία Βόρειο πλάτος Ανατολικό μήκος 1 56°10'00″ 19°10'14.5″ 2 56°14'59.1″ 19°13'22.8″ 3 56°26'59.2″ 19°20'52.7″ 4 56°30'00″ 19°22'23″ 5 56°30'00″ 19°40'00″ 6 56°10'00″ 19°40'00″

Δυνάμει του άρθρου 3, παράγραφος 2 της οδηγίας 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων και της παραγράφου 46 του προαναφερθέντος κανονισμού του του υπουργικού συμβουλίου, το Υπουργείο Οικονομίας καλεί τα ενδιαφερόμενα μέρη να προμηθευθούν αντίγραφο των κανονισμών σχετικά με την πρόσκληση υποβολής προσφορών για την αναζήτηση, εξερεύνηση και παραγωγή υδρογονανθράκων εντός της αποκλειστικής οικονομικής ζώνης της Δημοκρατίας της Λεττονίας.

Τύπος άδειας: στον επιλεγέντα ανάδοχο χορηγείται άδεια αναζήτησης, εξερεύνησης και παραγωγής υδρογονανθράκων.

Διεύθυνση και ώρες λειτουργίας για την παραλαβή των κανονισμών της πρόσκλησης υποβολής προσφορών: Υπουργείο Οικονομίας της Δημοκρατίας της Λεττονίας, Brīvības iela 55, Riga, LV-1519, Λεττονία, εργάσιμες ημέρες από 9 π.μ. έως 5 μ.μ. (GMT +2). Τα έγγραφα χορηγούνται εντός 30 ημερών από την ημερομηνία δημοσίευσης της παρούσας ανακοίνωσης.

Κόστος των εγγράφων: 350 LVL Η πληρωμή πρέπει να πραγματοποιηθεί σε LVL με τραπεζικό έμβασμα προς το Υπουργείο Οικονομίας της Δημοκρατίας της Λεττονίας, αριθ. καταχώρισης 90000086008, δημόσιο ταμείο, κωδικός TRELLV22, αριθ. λογαριασμού LV10TREL212001C310000, με την εξής ένδειξη: «Payment for tender regulations in relation to the call for tenders for hydrocarbon prospection and production within the exclusive economic zone of the Republic of Latvia». Για την παραλαβή των κανονιστικών διατάξεων πρέπει να προσκομισθεί αποδεικτικό πληρωμής.

Προθεσμία υποβολής αιτήσεων: Οι προσφορές μπορούν να υποβληθούν ιδιοχείρως στο Κέντρο Εξυπηρέτησης Πελατών (Customer Service Centre) του Υπουργείου Οικονομίας της Δημοκρατίας της Λεττονίας, ή μπορούν να αποσταλούν ταχυδρομικώς στο Υπουργείο Οικονομίας της Δημοκρατίας της Λεττονίας (Ministry of the Economy of the Republic of Latvia), Brīvības iela 55, Riga, LV-1519, Λεττονία εντός 90 ημερών από την ημερομηνία δημοσίευσης της παρούσας ανακοίνωσης. Η προθεσμία για την υποβολή των αιτήσεων είναι 5 μ.μ. (GMT +2) την ενενηκοστή ημέρα από την ημερομηνία δημοσίευσης της παρούσας ανακοίνωσης.

Αρμόδιος: Ilze Ruško, Head of the Licence, Permit and Coordination Division, Department of Energy, Ministry of the Economy of the Republic of Latvia, τηλ. +371 67013173, e-mail: ilze.rusko@em.gov.lv. Οι ενδιαφερόμενοι παρακαλούνται να υποβάλουν αίτηση να τους χορηγηθούν οι κανονισικές διατάξεις της πρόσκλησης υποβολής προσφορών πριν από την υποβολή προσφοράς.